
ROMÂNIA
JUDEŢUL BISTRIŢA-NĂSĂUD

CONSILIUL  JUDEŢEAN
								                     
         

  

HOTĂRÂRE
privind aprobarea înaintării unei cereri către Consiliul local al municipiului Bistrița, de trecere a unui imobil – teren, în suprafață de 30166 mp, din terenul aferent Complexului Sportiv Polivalent, situat în localitatea componentă Unirea, din domeniul public al municipiului Bistrița în domeniul public al județului Bistrița-Năsăud


Consiliul Judeţean Bistriţa-Năsăud, întrunit în şedinţă extraordinară în data de 17.12.2018, în prezenţa a 26 consilieri judeţeni,

Având în vedere:
· Expunerea de motive nr.IX/26097/13.12.2018 a Preşedintelui Consiliului Judeţean Bistriţa-Năsăud;
· raportul comun nr.III/II/IA/26098/13.12.2018 al Arhitectului șef,  Direcţiei economice și Direcției administraţie locală din cadrul Consiliului Judeţean Bistriţa-Năsăud; 
· prevederile art.3 alin.(3), art.9 alin.(4) din Legea nr.213/1998 privind bunurile proprietate publică, cu modificările şi completările ulterioare;
· prevederile art.557 alin.(2), art.858, art. 863 lit. f), art.876 alin.(3) din Legea nr.287/2009 privind Codul civil, republicată, cu modificările şi completările ulterioare;
· Adresa nr.IX/25961/12.12.2018 a Consiliului Județean Bistrița-Năsăud;
· Adresa nr.102177/12.12.2018 a Primăriei municipiului Bistrița,  înregistrată la Consiliul Județean Bistrița-Năsăud cu nr.III/26073/ 13.12.2018, Primăria municipiului Bistrița;
· Extrasul de Carte Funciară nr.83017  Bistrița, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud sub nr.III/26073/13.12.2018;
· raportul nr.IA/26360 din 17.12.2018 al Comisiei de administraţie;
· raportul nr.IA/26362 din 17.12.2018 al Comisiei economice;
· raportul nr.IA/26363 din 17.12.2018 al Comisiei de urbanism.

În temeiul prevederilor art. 91 alin. (1) lit. c), lit. d), alin. (5), lit. a), pct.5, pct.6, art. 98, art. 115 alin.(1) lit.c), art.119 și art.120 din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1 (1) Se aprobă înaintarea unei cereri către Consiliul local al municipiului Bistrița, de trecere a imobilului – teren, în suprafață de 30166 mp, din terenul aferent Complexului Sportiv Polivalent, situat în localitatea componentă Unirea, înscris în Cartea funciară  nr.83017 Bistrița, identificat prin  nr. cadastral: 83017, din domeniul public al municipiului Bistrița în domeniul public al județului Bistrița-Năsăud.
(2) Imobilul prevăzut la alin.(1) va fi preluat în domeniul public al județului Bistrița-Năsăud în scopul dezvoltării obiectivului de investiții ”Construire Sală Polivalentă în municipiul Bistrița”.

Art.2 Prezenta hotărâre a fost adoptată cu un număr de 25 de voturi "pentru" și 1 vot "împotrivă".

Art.3 Cu ducerea la îndeplinire a prevederilor prezentei hotărâri se încredinţează Direcţia administraţie locală și Direcţia economică din cadrul Consiliului Judeţean Bistriţa-Năsăud.

Art.4 Prezenta hotărâre se comunică prin grija Serviciului juridic cu:
· Direcţia administraţie locală;
· Direcţia economică;
· Arhitectul șef;
· Administratorul public al județului;
· Consiliul local al municipiului Bistrița;
· Instituţia Prefectului judeţul Bistriţa-Năsăud.


         VICEPREŞEDINTE,                               Contrasemnează:
   VASILE PUICA			    SECRETARUL JUDEŢULUI
                                                                  MICA OPREA     

